वर्तमान में खबरिया चैनल जिस तरह की छवि पेश कर रहे हैं.लगता है,ब्रम्हांड के जितने ज्ञान हैं,वे सब इन्हीं माध्यमों में समाहित हैं.ये माध्यम जिसे याद करते हैं,उसे निर्मल बाबा,योग गुरु रामदेव,अन्ना हजारे आदि बना देते हैं और जिसे भूल जाते हैं,उसे अंधे कुएं में ठेल दते हैं.इसका शिकार है,मुल्क की 85 फीसदी जनता है.इनके कैमरे सिर्फ १५ फीसदी लोगों के जीवन को फ्लैश करते हैं,जिनके पास कमाल की पूँजी और इसका स्रोत है. जिनसे,इनको टी.आर.पी. बढ़ने की उम्मीद हो, उसे नायक, महानायक और महा-भगवान बना देते हैं.बाकी इनके नज़र में खलनायक या फिर अनुपयोगी रहते हैं.जिन्हें प्रमोट करते हैं,उसे युवराज बना देते हैं या पुकारते हैं और उसमें एका-एक देश का भविष्य देखने लगते हैं.जब ‘युवराज’ के ‘राज’ को जनता ख़ारिज कर देती,तब इनके अंदर खाने में नीरव शान्ति फ़ैल जाती है.